Беренсе Йомағужа

Беренсе Йомағужа (1-се Йомағужа; ) — Рәсәй Федерацияһы Ырымбур өлкәһе Ҡыуандыҡ ҡала округындағы ауыл.

 Географик урынлашыуы 
Һаҡмар йылғаһының үҙәнендә урынлашҡан.

 Тарихы 
Аҡъюл ауылынан (хәҙерге Башҡортостандың Хәйбулла районы) Йомағужа торамаһы барлыҡҡа килә. Артабан Йомағужанан биш ауыл барлыҡҡа килә — Үҙәмбай, 1-се Йомағужа, 2-се Йомағужа, 3-сө Йомағужа һәм 4-се Йомағужа ауылдары барлыҡҡа килгән. Беренсе Йомағужа (Тирәкле) ауылы Ырымбур губернаһы Үҫәргән улусы составында була. Тәүге тапҡыр документтарҙа 1795 йылда телгә алынаНаселенные пункты оренбургских башкир, входившие в Оренбургскую губернию // Башкирская энциклопедия..

1816 йылда ауылда 194 башҡорт, ә 1859 йылда 177 башҡорт йәшәгәне теркәлгән. 1920 йылда 40 ихатала 211 кеше йәшәгән.

1917 йылдан Башҡортостан автономияһының (1919 йылдан Башҡортостан АССР-ының) Үҫәргән кантоны составында була. 1922 йылдың 5 октябренән Йылайыр кантоны составына индерелә. 1930 йылдың 20 авгусынан Башҡортостан АССР-ының Ейәнсура районы составына керә. 1934 йылда яңы ойошторолған Ырымбур өлкәһенең составына бирелә. 1934—1959 йылдарҙа Ырымбур өлкәһе1938—1957 йылдарҙа — Чкалов өлкәһе тип атала. Ейәнсура районы составында була. 1959 йылда Ырымбур өлкәһенең Ҡыуандыҡ районы составына индерелә 

 Халҡы 
+ Ауыл башҡорттарының иҫәбе 1795  1834  1866  1889  1892  1900  1917  1920  1926 111  619  180  162  198  127  269  206  178

2002 йылғы бөтә Рәсәй халыҡ иҫәбен алыу мәғлүмәттәре буйынса ауылда башҡорттар 95 % тәшкил итә.

 Билдәле шәхестәре 
 Ҡунаҡов Йәрмөхәмәт Йомағужа улы (1794—?) — хәрби эшмәкәр. 1812 йылғы Ватан һуғышында һәм 1813—1814 йылдарҙағы Рус армияһының сит илгә походтарында ҡатнашыусы.

 Иҫкәрмәләр 

Категория:Ҡыуандыҡ ҡала округы тораҡ пункттары
Категория:Ырымбур өлкәһенең башҡорт ауылдары
Категория:Һаҡмар буйындағы тораҡ пункттар